Iepirkuma ***„*Jumtu tīrīšana no sniega un ledus Rīgas Tehniskās universitātes objektos Rīgā*”***

ID RTU – 2013/132

Rīga, 2013.gada 01.novembrī

Atbilde uz piegādātāja iesniegto jautājumu

**Jautājums Nr.1**

Papildināt Līguma 6.1.punktu ar 6.1.3. apakšpunktu šādā redakcijā: „Nodrošināt, lai uz Darbu veikšanas brīdi tiktu atbrīvota teritorija ap ēkām uz kurām tiek veikti darbi, no transporta līdzekļiem un, lai tajā neiekļūtu nepiederošas personas, līdz pilnīgai Darbu pabeigšanai”

**Atbilde**

Līguma 5.1.8. punktā Pasūtītājs ir noteicis, ka Pretendentam savlaicīgi jānorobežo objekts, kurā tiek veikti Darbi, nepieļaujot automašīnu novietošanu pie Objektiem, kā arī nodrošināt Objektus ar nepieciešamajām norobežojošām lentām, drošības sētiņām u. tml. Kā arī iepirkuma līguma projekta 5.1.11.punkts nosaka, ka izpildot Darbus, tiek ievēroti Latvijas Republikā spēkā esošo normatīvo akti – drošības tehnikas, darba aizsardzības, apkārtējās vides aizsardzības un ugunsdrošības noteikumi, [..], (kas sevī ietver arī pretendenta ierosinājumā norādītos pienākumus. Ievērojot minēto pasūtītājs nepiekrīt papildināt iepirkuma līguma projektu ar 6.1.3.punktu.

**Jautājums Nr.2**

4.3. punktu izteikt šādā redakcijā:

„ Pirms Darbu uzsākšanas Objektā, pēc Pasūtītāja pieteikuma nosūtīšanas brīža, Puses Darba procentuālo apjomu saskaņo mutiski, par fotofiksācijām vienojās. Ja Puses nespēj vienoties par Darba apjomu, to vienpusēji nosaka Pasūtītājs.”

**Atbilde**

Pasūtītājs uzskata, ka iepirkuma līguma projekta 4.3.punktā noteiktā Darbu apjoma saskaņošanas kārtība ir optimāla un mazina iespējamo domstarpību risku, tādejādi veicinot Darbu apjomu ātrāku sakātošanu, kā arī novēršot domstarpības pieņemot Darbus. Ievērojot minēto pasūtītājs nepiekrīt veikt izmaiņas iepirkuma līguma projekta 4.3. punktā.

**Jautājums Nr.3 un Nr.5.**

4.2. punktā aizstāt skaitli 3 (trīs) ar skaitli 24 (divdesmit četri).

6.2.2. apakšpunktā aizstāt skaitli 10 (desmit) ar skaitli 24 (divdesmit četri).

**Atbilde**

Ņemot vērā to, ka Darbi ir jānodrošina Pasūtītāja objektos, kas ir publiskas ēkas, lai nodrošinātu pilnvērtīgu un netraucētu ēku izmantošanu, novēršot apdraudējumu citu personu veselībai, dzīvībai un mantai Pasūtītājam ir svarīgi, lai Darbi tiktu veikti operatīvi. Ievērojot minēto pasūtītājs nepiekrīt veikt izmaiņas iepirkuma līguma projekta 4.2. un 6.2.2.punktā.

**Jautājums Nr.4**

5.1.4. apakšpunktā aizstāt skaitli 5 (pieci) ar skaitli 20 (divdesmit).

**Atbilde**

Pasūtītājam ir būtiski iespējami ātrāk norēķināties ar trešo personu, kura veica objekta bojājumu seku likvidēšanu, un uzskata, ka apmaksas termiņš ir optimāls. Ievērojot minēto pasūtītājs nepiekrīt veikt izmaiņas iepirkuma līguma projekta 5.1.4. punktā.

**Jautājums Nr.6**

Svītrot 4.5. un 7.4. punktus

**Atbilde**

Tā kā Pretendents nav pamatojis sev vēlamos Līguma projekta grozījumus, Pasūtītājam nav skaidrs to pamatojums. Pasūtītājs uzskata, ka šo punktu nosacījumi ir būtiski pakalpojuma izpildē. Ievērojot minēto pasūtītājs nepiekrīt svītrot iepirkuma līguma projekta 4.5. un 7.4.punktu.